b'\n_START_ARTICLE_\nBurqa (Nablus)\n_START_SECTION_\nHist\xc3\xb2ria\n_START_PARAGRAPH_\nS\'hi ha trobat cer\xc3\xa0mica de finals de l\'\xc3\xa8poca romana, aix\xc3\xad com cer\xc3\xa0mica d\'\xc3\xa8poca bizantina i de la primera \xc3\xa8poca isl\xc3\xa0mica.\n_START_SECTION_\n\xc3\x88poca otomana\n_START_PARAGRAPH_\nBurqa fou incorporada a l\'Imperi Otom\xc3\xa0 en 1517 amb tota Palestina, i en 1596 va apar\xc3\xa8ixer en els registres fiscals com a part de la n\xc3\xa0hiya de Jabal Sami del liw\xc3\xa0 de Nablus. Tenia una poblaci\xc3\xb3 de 15 llars, totes musulmanes. Els vilatans pagaven una taxa fixa de contribuci\xc3\xb3 del 33,3% pels productes agr\xc3\xadcoles, com blat, ordi, conreus d\'estiu, olives, cabres o ruscs, una premsa per olives o ra\xc3\xafm, a m\xc3\xa9s dels ingressos ocasionals; un total de 5.132 ak\xc3\xa7e._NEWLINE_En 1838, Edward Robinson va descriure Burqa com una \xc2\xabgran vila situada en una mena de terrassa al costat de la serralada nord, amb vistes a tota la conca del Sebustieh.\xc2\xbb Tamb\xc3\xa9 va assenyalar que la poblaci\xc3\xb3 de la vila era una barreja de musulmans i ortodoxos grecs._NEWLINE_En 1863, Victor Gu\xc3\xa9rin va trobar que la vila tenia un miler d\'habitants._NEWLINE_En 1882 el Survey of Western Palestine de la Palestine Exploration Fund va descriure Burka com a "una gran vila de pedra en una terrassa, amb una bona arbreda d\'oliveres i dos rierols cap a l\'oest, i una deu al sud. El cam\xc3\xad puja el pas a trav\xc3\xa9s del poble. Hi ha tanques de cactus pels jardins al nord de la vila, i una era de batre al mig del lloc que \xc3\xa9s constru\xc3\xaft de forma desordenada al llarg del costat del tur\xc3\xb3. Alguns dels habitants s\xc3\xb3n cristians grecs."\n_START_SECTION_\n\xc3\x88poca del Mandat Brit\xc3\xa0nic\n_START_PARAGRAPH_\nEn el cens de Palestina de 1922 organitzat per les autoritats del Mandat Brit\xc3\xa0nic, Burqa tenia una poblaci\xc3\xb3 de 1.688 habitants, 1.589 musulmans i 99 cristians, dels quals 56 eren ortodoxos 41 cat\xc3\xb2lics romans i 2 anglicans. En el cens de 1931 tenia 448 llars i una poblaci\xc3\xb3 de 1.890 habitants; 1.785 musulmans i 105 cristians._NEWLINE_En 1945, Burqa tenia una poblaci\xc3\xb3 de 2.590 habitants; 2.410 musulmans i 180 cristians, amb 18.486 d\xc3\xbanams de terra, segons un cens oficial de terra i poblaci\xc3\xb3. D\'aquests, 2,451 d\xc3\xbanams eren plantacions i terra de rec, 8,283 usats per cereals, mentre 173 d\xc3\xbanams eren s\xc3\xb2l edificat._NEWLINE_Hi havia cristians vivint a la vila fins al 1946, quan es van traslladar a Haifa.\n_START_SECTION_\nDespr\xc3\xa9s de 1948\n_START_PARAGRAPH_\nDespr\xc3\xa9s de la de la Guerra araboisraeliana de 1948, i despr\xc3\xa9s dels acords d\'Armistici de 1949, Burqa va restar en mans de Jord\xc3\xa0nia. Despr\xc3\xa9s de la Guerra dels Sis Dies el 1967, ha estat sota ocupaci\xc3\xb3 israeliana._NEWLINE_En 2017 es va acabar la construcci\xc3\xb3 d\'un centre per dones patrocinat per ONU Dones i Noruega que fou anomenat Centre Comunitari de Dones Dalal Mughrabi en honor d\'una dona palestina que va ser assassinada en 1978 quan ella amb 8 militants m\xc3\xa9s van segrestar dos autobusos en 1978 a Israel, un incident que es va cobrar les vides de 38 civils dels quals molts eren nens. Com que ella era considerada una terrorista a Noruega, el govern noruec va reclamar el reemborsament dels seus diners perqu\xc3\xa8 no donava suport a la viol\xc3\xa8ncia.'